# LATVIJAS REPUBLIKAS MINISTRU KABINETS

2012.gada \_\_\_\_\_\_\_\_\_\_\_ Noteikumi Nr. \_\_ \_\_\_

Rīga (prot. Nr. .§)

**Kārtība, kādā nodrošina iespēju pašvaldību publiskajās bibliotēkās bez maksas izmantot internetu un datorus 2012.gadā**

Izdoti saskaņā ar likuma

"Par valsts budžetu 2012.gadam"

45.pantu

1. Noteikumi nosaka kārtību, kādā piešķir valsts budžeta finansējumu 2012.gadā, lai nodrošinātu iespēju iedzīvotājiem pašvaldību publiskajās bibliotēkās bez maksas izmantot internetu un datorus.
2. Valsts budžeta finansējumu piešķir Valsts budžetā Vides aizsardzības un reģionālās attīstības ministrijas programmā 30.00.00 „Pašvaldību attīstības nacionālie atbalsta instrumenti” paredzētā finansējuma apmērā, lai segtu šādas pakalpojumu izmaksas, kas laikposmā no 2012.gada 1.janvāra līdz 2012.gada 31.decembrim radušās Valsts vienotajā bibliotēku informācijas sistēmā:
	1. interneta abonēšanas izmaksas;
	2. maksu par palīdzības dienesta pakalpojumiem, kas nodrošina pašvaldību publisko bibliotēku datortehnikas problēmu risināšanu, kā arī datortehnikas un vienotā tīkla darbības uzraudzību.
3. Lai saņemtu 1.pielikumā minēto valsts budžeta finansējumu,

pašvaldības trīs darba dienu laikā pēc šo noteikumu pieņemšanas iesniedz Valsts reģionālās attīstības aģentūrā informāciju par pašvaldības kontu (norādot tā rekvizītus), no kura paredzēts veikt maksājumus.

1. Valsts reģionālās attīstības aģentūra piecu darba dienu laikā pēc noteikumu spēkā stāšanās veic valsts budžeta finansējuma izmaksu pašvaldībām.
2. Pašvaldības 30 dienu laikā pēc valsts budžeta finansējuma izlietošanas iesniedz Valsts reģionālās attīstības aģentūrā pārskatu par valsts budžeta finansējuma izlietojumu (2.pielikums).
3. Ja pašvaldība piešķirto mērķdotāciju nav izlietojusi saskaņā ar šo noteikumu 2.punktu, tā neizlietoto finansējumu ieskaitavalsts budžetā.
4. Valsts reģionālās attīstības aģentūra pēc šo noteikumu 5. un 6.punktā minēto pārskatu apkopošanas iesniedz Vides aizsardzības un reģionālās attīstības ministrijā ziņojumu par piešķirta valsts budžeta finansējuma izlietojumu un pašvaldību publiskajās bibliotēkās saņemto pakalpojumu.

Ministru prezidents V.Dombrovskis

Vides aizsardzības un

reģionālās attīstības ministrs E.Sprūdžs

Vīza: Vides aizsardzības un reģionālās

attīstības ministrijas valsts sekretārs G.Puķītis

16.03.2012. 09:35

281

Dz.Muzikante

67770458, dzintra.muzikante@varam.gov.lv